སྐབས་དེར་ང་ཚོའི་རླངས་འཁོར་ཁ་ལོ་པས་ཁ་བཀག་སྟེ་ཆུ་ལེན་པར་སོང་བས།ང་ཚོས་སྐབས་དེ་དང་བསྟུན་ནས་ལམ་སང་ཉེ་འགྲམ་གྱི་ཞིང་ཁའི་མཐའ་ཇ་སྐོལ་གྱིན་སྡོད་པའི་རྒན་མོ་ཞིག་འདུག་པ་དེའི་རྩར་སོང་ནས་གནས་ཚུལ་སྐད་ཆ་དྲིས་པས།རྒན་མོས་བཤད་དོན།ཉེ་ལམ་ལོ་ཤས་ནང་ཏང་གི་ཡང་དག་པའི་སྲིད་ཇུས་རབ་དང་རིམ་པ་མངོན་སུམ་དོན་འཁྱོལ་བྱུང་བར་བརྟེན་ང་ཚོ་ཞིང་གྲོང་གི་རྣམ་པར་འགྱུར་ལྡོག་ཧ་ཅང་ཆེན་པོ་བྱུང་ཡོད།ཐོན་སྐྱེད་གོང་དུ་འཕེལ་བ་དང་མི་དམངས་ཀྱི་འཚོ་བ་མངོན་གསལ་དོད་པོའི་ལེགས་བཅོས་བྱུང་བ་ནི་ངས་ཞུ་མི་དགོས་པར་ཞིང་ནང་གི་ཕོ་མོ་རྒན་གཞོན་ཚོའི་རྣམ་འགྱུར་ནས་ཀྱང་གཟིགས་ཐུབ།ཅེས་ཟེར་བ་དང་དེ་མུར་རྒན་མོས་ཉེ་འགྲམ་གྱི་གསར་དུ་བརྒྱབ་པའི་སྡོད་ཁྱིམ་ཚར་དུ་དངར་བར་མཛུབ་བསྟན་ཏེ་མུ་མཐུད་དུ་ཤོད་གྲབས་ཀྱི་སྐབས་དེར་ང་ཚོའི་རླངས་འཁོར་ཁ་ལོ་པས་དུང་བརྡ་བསྒྲགས་པ་ཐོས་ནས་རྒན་མོས།ཨ་ཙི།ད་དེ་ཁྱེད་ཚོ་ཕེབས་རན་སོང་།ངའི་སྡོད་ཁྱིམ་ནི་མདུན་གྱི་དཀར་རག་གསོལ་བའི་ཉིས་ཐོག་ཤེལ་ཁྲ་ཅན་དེ་ཡིན།ཁྱེད་ཅག་ཚོ་ཚུར་ལམ་ཡིན་ཅིག་གསོལ་ཇ་ལ་ཕེབས་ཤོག་ཀྱེ།ཞེས་ཟེར་གྱི་འདུགདེ་ནས་ང་ཚོ་མུ་མཐུད་མདུན་དུ་འགྲོ་མུར་རིང་མིན་གཞིས་རྩེ་རྫོང་རྒྱ་མཚོ་ཆུས་ལ་སླེབས་ཤིང་།དེ་ནས་ཁ་ལྷོ་རུ་གཏད་དེ་ཡུད་ཙམ་སོང་བ་ན།བོད་ཀྱི་སྟོད་སྨད་བར་གསུམ་དུ་སྙན་པའི་གྲགས་པ་ཆེ་ཞིང་ལོ་རྒྱུས་ཀྱི་དོན་སྙིང་ལྡན་པའི་དཔལ་ཞྭ་ལུ་གསེར་ཁང་ཕྲ་མོར་སླེབས་བྱུང་།